מנהלי חברות המזון והמשקאות פתחו את השבוע עם מתנה נפלאה לחגים: חברת יוניליוור הודיעה לקמעונאים ולתקשורת על עליות מחירים בחלק גדול מדגני הבוקר ובחלק מהחטיפים שהיא משווקת, בשיעור נאה של 17%-8%. העלאת המחירים תבוצע על ידי הקטנת האריזות, מה שמביא להעלאה במחיר למאה גרם מוצר.

מאותו הרגע החלה הספירה לאחור, וכעת השאלה שמעסיקה את הענף היא כמה זמן יעבור מהרגע שבו יוניליוור העלתה מחירים, עד לרגע שבו שאר החברות יישרו איתה קו. כמה גורמים ישפיעו על התשובה, וזו תקבע לבסוף מה יהיה הסכום שנשאיר בקופות בסופרמרקט בשנה הקרובה.